**Ratnakar Ramkrushna Matkari** (født 17. november 1938 i Bombay i Britisk India, død 17. mai 2020 samme sted dvs. i *Mumbai* i *India*) var en indisk marathi forfatter, film- og teater-produsent og -regissør, og kunstmaler fra Maharashtra.

Liv og virke
------------

Matkari ble utdannet i økonomi ved Mumbai University i 1958 og arbeidet ved Bank of India i de neste tyve årene. Fra 1978 viet han sin tid helt til forfatterskap og produksjon/direksjon av filmer og teaterskuespill. Han var gift med kunstneren Pratibha Matkari.

Matkaris første litterære arbeid var enakteren *Wedi Manase* (वेडी माणसे), som ble presentert i 1955 på All India Radio i Bombay. Hans stykke *Pahuni* (पाहुणी) ble presentert annetsteds det påfølgende året. Matkari var også spaltist og bidragsyter til aviser og magasiner i 1970-årene. Han skrev spalten *Soneri Savalya* (सोनेरी सावल्या) i *Apale Mahanagar* (आपले महानगर) i fire år.

Matkaris 98 arbeider omfatter 33 skuespill, 8 samlinger av enakters stykker, 18 bøker med noveller, 3 romaner, en bok med dikt beregnet på barn, og 14 skuespill og tre skuespillsamlinger for barn. Blant hans verker kan nevnes *Gudha Katha* (गूढकथा) --mysterier—for voksne, og som er i realistisk stil. Matkari skrev også i noen grad stykker på andre indiske språk enn marathi.

Mange av Matkaris romaner ble adaptert for scenen.

**Noen skuespill:**

* *Dubhang* (दुभंग)
* *Aranyak* (आरण्यक)
* *Sate Lote* (साटेलोटे)
* *Ashwamedh* (अश्वमेध)
* *Brahmahatya* (ब्रह्महत्या)
* *Prema Kahani* (प्रेमकहाणी)
* "Lokakatha 78" (लोककथा ७८)
* "Khol Khol Pani *(खोल खोल पाणी)*
* *Jawai Majha Bhala* (जावई माझा भला)
* *Ghar Tighanche Hawe* (घर तिघांचे हवे)
* *Char Diwas Premache* (चार दिवस प्रेमाचे)
* *Vinashakadun Vinashakade" (विनाशाकडून विनाशाकडे)*

**Skuespill for barn:**

* *Albatya Galbatya* (अलबत्या गलबत्या)
* *Nimma Shimma Rakshas* (निम्माशिम्मा राक्षस)
* *Achat Gawachi Aphat Mavashi* (अचाटगावची अफाट मावशी)

Stykket *Char Diwas Premache* (चार दिवस प्रेमाचे), satt til musikk, ble oppsatt mer enn 850 ganger, og det ble dessuten oversatt til hindi og gujarati. Stykket *Lokakatha 78* (लोककथा ७८) ble presentert på marathi og hindi.

Matkari opptrådte som skuespiller i sine egne stykker, som i *Prem Kahani*, *Vinashakadun Vinashakade*, *Lokakatha 78* og *Sate Lote*. Han presenterte også populære *onemanshow*s som *dbhutachya Rajyat* (अद्भुताच्या राज्यात).

Matkari fremmet *art house*-teater. Slik etablerte han i 1972 *Sootradhar* (सूत्रधार), en institudjon som har (pr 2020) frembragt *art house*-stykker.

Ved siden av sin skapende og redigerende virksomhet for voksne etablerte Matkari i 1962 *Bal Natya Sanstha* (बालनाट्यसंस्था), som har (2029) produsert 22 stykker for barn, for det meste enaktere. Han var selv skuespiller i flere av dem, som i *Sangati* (सांगाती), Sharvari *(शर्वरी),* Chitratale Ghar *(चित्रातले घर)* ogT*umachi Goshta (तुमची गोष्ट).*

Matkari presentrte en rekke sceneforestillinger. Det kunne være presentasjoner av fortellinger for marathipublikummere i India, Maskat, og, i 1986, i USA. I 1999 presenterte han for fforskjellige instituasjoner 51 fremførelser av essayet *Tumhi Tithe Asayala Have* (तुम्ही तिथे असायला हवे), som er en marathi-oversettelse av Arundhati Roys engelske essay ved navn *Greater Common Good*.

Matkari dirigerte også fjernsynsserier. På Fjernsynskanalen *Mumbai Doordarshan* presenterte han 13 episoder av *Sharadache Chandane* (शरदाचे चांदणे), som inneholdt intervjuer med noen prominente marathiforfattere. I 1976–78 presenterte han 25 månedlige shows av *Gajara* (गजरा), også på *Mumbai Doordarshan*.

I noen år var Matkari medlem i All India Radios rådgivende komite, og han var også med i filmgranskningsrkomiteen der i perioden 1988–91.

Han var leder av bevegelsen *Nirbhay Bano* (निर्भय बनो) i 1995, *Konkan Marathi Sahitya Sammelan*, Mumbai branch i 2001, og *Balkumar Sahitya Sammelan* i Pune, også i 2001.

Som kunstner forberedte Matkari tegninger for noen scenedekorasjoner og -tepper, og oljemalerier for *Narmada Andolan* (नर्मदा आंदोलन). Han utformet også bokcovere.

I 1983–84 hadde Matkari et toårs stipend gitt av *Directorate of Culture and Education of Government of India* for å være en kunstner med sosial bevissthet.

Matkari fikk i alt 21 utmerkelser fra forskjellige institusjoner:[]

* Dadasaheb Phalke Award (1986) (for filmskriptet til *Majhe Ghar, Majha Sansar* (माझे घर, माझा संसार))
* Jyotsna Bhole Award fra Akhil Bharatiya Natya Parishad (1978) (for barneteaterarbeid)
* 'Natya Darpan Nana Oak Award
* Deval Award from Akhil Bharatiya Natya Parishad (1985)
* The Best Playwright Award from Atre Foundation (1985)
* Maharashtra State Government's Gadkari Award (1995) (beste teaterforfatter)
* Gangadhar Gadgil Award (1997)
* S. L. Gadre Matoshri Award (1998)
* Natyavrati Award (1999)
* V. V. Shirwadkar Award (2002)
* Sangeet Natak Akademi Award (2003–04)

Død
---

Han døde om kvelden 17. mai 2020 i Mumbai som følge av covid-19.

Referanser
----------

1. ↑   Sankshipt Marathi Vangmayakosh Khand 1 to 3[Hentet fra Wikidata]
2. ↑   «Ratnakar Ramkrishna Matkari», undertittel Sangeet Natak Akademi[Hentet fra Wikidata]
3. ↑   «Bal Sahitya Puraskar», undertittel Sahitya Akademi[Hentet fra Wikidata]
4. ↑  Ela Dutt. «Biennial Marathi Convention Attracts Thousands». News India Times. Arkivert fra originalen 19. august 2014. Besøkt 24. januar 2012.
5. ↑  «SNA: List of Akademi Awardees». Sangeet Natak Akademi Official website. Arkivert fra originalen 27. juli 2011.  «Arkivert kopi». Archived from the original on 17. februar 2012. Besøkt 18. mai 2020. CS1-vedlikehold: Uheldig URL (link)
6. ↑  «प्रसिद्ध लेखक रत्नाकर मतकरी यांचं कोरोनामुळे निधन». *Lokmat News18* **(marathi)**. 18. mai 2020. Besøkt 18. mai 2020.

Eksterne lenker
---------------

* Offisielt nettsted Rediger på Wikidata
* (en) Ratnakar Matkari på Internet Movie Database Rediger på Wikidata

* (en) Ratnakar Matkari hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |